GT Ligako 2020ko denboraldia

GT Ligako 2020ko denboraldia Galiziako Traineruen Liga edo Ipar-mendebaldeko Traineruen Liga arraun lehiaketaren hamazazpigarren denboraldia izan zen. Lehen mailako txapelketa uztailaren 18an hasi zen Boiroko uretan eta abuztuaren 23an amaitu zen A Pobra do Caramiñal udalerrian; bigarren maila, aldiz, Redondelan hasi zen egun bat beranduago, uztailaren 19an, eta egun berean bukatu zen A Pobran. COVID-19 pandemiak aurre-denboraldia eta egutegia baldintzatu zituen; esate baterako, 2020an arraun egin behar zuten A Cabana, Amegrove eta Coruxo elkarteek euren ontziak lehorrean uztea erabaki zuten. Bestalde, aurreko urtean ohorezko txandan emaitza ederrak lortu zituzten Mecos, Samertolameu eta Tirán lehiatzeko asmoz itzuli ziren.

Denboraldi honetako txapeldun nagusiak Moañako arraun elkarteak izan ziren: Samertolameu eta Tirán. Guztira, bosna bandera eta 95na puntu lortu zituzten, eta bi traineru azkarrenak izan ziren jokatu ziren 10 estropadetan; bi ontziek igoera play-offean arraun egiteko txartela lortu zuten. Hala ere, arrakasta handiena izan zuena Tirángo ontzia izan zen. Estropada guztietako denborak kontuan hartuz, tirándarrak izan ziren azkarrenak eta, beraz, GT Ligako garaikurra irabazi zutenak. Gainera, play-offean bigarren egin zutenez, TKE Ligara igotzea lortu zuten. Meirako elkartea, aldiz, azkena izan zen play-offean eta hurrengo urtean GT Ligan jarraituko du. Ohorezko txanda, azkenik, Vilaxoánek eta Bueuk osatu zuten, 73na punturekin.

Sailkapenaren beheko aldean, bestetik, Mera eta Muros elkarteek maila galdu zuten. Merak 13 puntu baino ez zituen lortu, 9 estropadetan motelena izan zen, eta denboraldia azkena postuan amaitu zuenez, maila zuzenean galdu zuen. Murosko ontziak, aldiz, Cesantesen eta Perilloren kontra arraun egin behar izan zuen play-offean maila mantentzeko; bigarren mailako traineruak, baina, azkarragoak izan ziren kanporaketan.

Bigarren mailari dagokionez, Club de Remo Puebla elkarteak nagusitasun osoz irabazi zuen txapelketa eta hurrengo denboraldian lehenengo mailan arituko da hurrenez hurren bigarren eta hirugarren egin zuten Cesantesekin eta Perillorekin batera.

Lehenengo maila

Partaideak 
Denboraldi honetan 10 traineruk baino ez zuten parte hartu txapelketan; horietatik 5 coruñarrak eta beste 5 pontevedrarrak. COVID-19 pandemiak aurre-denboraldia eta egutegia baldintzatu zituen eta lehen mailan arraun egin behar zuten A Cabana, Amegrove eta Coruxo elkarteek euren ontziak lehorrean uztea erabaki zuten. Aurreko denboraldiarekin alderatuz gero, berritasuna Esteirana elkartearen parte hartzea izan zen; gainera, Murosek lehen mailan arraun egiteko gonbidapena jaso zuen. Bestetik, 2019an igoera lortu ostean, Club de Remo Aresek TKE Ligan arraun egin zuen 2020ko denboraldian.

Estropadak 
Denboraldi honetan 10 estropada eta bandera baino ez ziren izan jokoan.

Sailkapena 

1 Lehen mailako azken bi estropadetan Murosek ez zuen parte hartu herrian bertan COVID-19ak bizi zuen agerraldiaren ondorioz. Batzordeak, justifikatutako hutsegitea zela erabaki ostean, 2 puntu eman zizkion taldeari estropada bakoitzeko.

Jaitsiera/Igoera play-offa 
Jaitsiera/Igoera play-offean hiru ontzik parte hartu zuten: bigarren mailan hurrenez hurren bigarren eta hirugarren postuan gelditu ziren Cesantesek eta Perillok; eta lehenengo mailan bederatzigarren egin zuen Murosek. Hirutik bik baino ez zuten lortuko hurrengo denboraldian lehen mailan arraun egiteko txartela.

Bigarren maila

Partaideak 
Denboraldi honetan 6 traineruk baino ez zuten parte hartu txapelketan; horietatik 3 coruñarrak, 2 pontevedrarrak eta asturiar 1. COVID-19 pandemiak aurre-denboraldia eta egutegia baldintzatu zituen eta bigarren mailan arraun egin behar zuten Cedeira eta Mugardos elkarteek euren ontziak lehorrean uztea erabaki zuten. Aurreko denboraldiarekin alderatuz gero, berritasuna Narón eta Puebla ontzien berragertzea izan zen. Gainera, lehen mailako txapelketa osatzeko Murosek maila gorenean arraun egiteko gonbidapena jaso zuen.

Estropadak 
Denboraldi honetan 8 estropada eta 6 bandera baino ez ziren izan jokoan.

Sailkapena 

1 Chapelaren trainerua behar ez zen tokitik sartu zen helmugara, eta epaileek estropadatik kanporatu zuten.
2 Castropol herrian COVID-19aren egoerak okerrera egin zuenez, Castropol elkarteak 4. jardunaldian parte ez hartzea erabaki zuen osasun ardunen gomendioak jarraituz. Justifikatutako hutsegitea izan zenez, Batzordeak 4 puntu ematea erabaki zuen.
3 Castropol elkarteak txapelketa uztea erabaki zuen.

Erreferentziak

Ikus, gainera 
 Galiziako Traineruen Liga
 TKE Ligako 2020ko denboraldia
 KAE Ligako 2020ko denboraldia

Kanpo estekak 
 GT Ligaren webgunea

GT Liga
G